Mimi Mars

Marianne Namshali Mdee (maarufu kwa jina la kisanii kama Mimi Mars, Triple Threat au Chugga Queen alizaliwa Paris nchini Ufaransa, 21 Juni 1992) ni msanii wa Bongo Flava, R&B na Pop kutoka Tanzaniahttps://www.capitalfm.co.ke/thesauce/tanzanian-songstress-mimi-mars-taking-over-kenya-with-her-latest-ep/https://www.ippmedia.com/en/node/69589https://www.mwananchi.co.tz/Michezo/burudani/Mimi-Mars-kuwania-tuzo-za-filamu-Kenya/1597574-5338790-gab2t5/index.html. Mimi Mars pia ni muigizaji, mshawishi (influencer), mshereheshaji na mtangazaji wa vipindi vya televishenihttps://www.mwananchi.co.tz/Michezo/burudani/Mimi-Mars-kuwania-tuzo-za-filamu-Kenya/1597574-5338790-gab2t5/index.html. Anajulikana kwa sauti yake kwenye uimbaji na uchezaji (dansi). 

Maisha ya awali 
Mimi Mars alizaliwa jijini Paris nchini Ufaransa akakulia Arusha, Tanzania. Amesoma shule ya msingi Arusha Modern School na sekondari St. Catherine’s Mountain View iliyopo jijini Nairobi, Kenya https://www.capitalfm.co.ke/thesauce/tanzanian-songstress-mimi-mars-taking-over-kenya-with-her-latest-ep/. 

Ni mzaliwa wa mwisho kwenye familia yao, ndugu zake wengine wakiwa ni waimbaji wa nyimbo za Injili, Nancy Hebron na mwanamuziki wa Pop Vanessa Mdeehttps://www.capitalfm.co.ke/thesauce/tanzanian-songstress-mimi-mars-taking-over-kenya-with-her-latest-ep/.

Alizaliwa kwenye familia ya wanamuziki, hivyo yeye na ndugu zake waliomtangulia walionyesha kupenda muziki tangu utotoni na walitumbuiza kwenye matukio mbalimbali ya kifamilia. Mwaka 2018 Mimi Mars alishirikiana na dada zake kutoa kibao kiitwacho “Beautiful Jesus” https://www.capitalfm.co.ke/thesauce/tanzanian-songstress-mimi-mars-taking-over-kenya-with-her-latest-ep/.

Kazi na muziki
Akiwa na umri wa miaka 11, Mimi Mars alishirikishwa kwenye tangazo la kampuni ya Tan Foam akiwa na baba yake. Inasemekana alianzia fani ya sanaa kwenye kutokea YouTube kabla ya kuingia rasmi kwenye muzikihttps://www.capitalfm.co.ke/thesauce/tanzanian-songstress-mimi-mars-taking-over-kenya-with-her-latest-ep/.

Mimi Mars ameanza rasmi muziki tarehe 22 Februari 2017 na kibao cha "shuga" ambacho kiliweza kushika chati za juu. Baadhi ya nyimbo zake ni "Niguse", "One Night" aliyomshirikisha mwanamuziki Kagwe Mungai, "Ringtone", "Mua", "Niache" na "Mdogo mdogo" aliyomshirikisha Nikki wa Pili. Nyimbo nyingine maarufu ni kama “Kodoo”, “Sitamani”, “Papara”, “Dedee” na “Down” aliyotoa kushirikiana na Quick Rocka. https://www.capitalfm.co.ke/thesauce/tanzanian-songstress-mimi-mars-taking-over-kenya-with-her-latest-ep/. 

Pia, mwaka 2019 alishiriki Coke Studio . Mwaka huo huo alishirikiana na shirika la kimataifa la watoto kwenye kampeni ya kuwalinda watoto na vijana ambapo alitoa kibao kiitwacho "Watoto tuwalinde".

Pia anajishughulisha na kazi za sanaa ya uigizaji akishiriki kwenye tamthilia mbalimbali ikiwemo Jua kali na Jiya

 Tazama pia 
 Vanessa Mdee

Kazi za nje ya muziki

Mbali na muziki, Mimi Mars ni mtangazaji wa televisheni na ameshiriki kwenye vipindi vya burudani na mitindo.
Pia ni mjasiriamali mwenye chapa ya bidhaa za urembo na mitindo.

Marejeo

 Viungo vya nje 
 Mimi Mars - YouTube channel 

Jamii:Wanamuziki wa Tanzania
Jamii:Wanawake wa Tanzania
Jamii:WikiGap 2020 Tanzania
Jamii:Wiki Loves Women Tanzania
Jamii:ACWP + film in Tanzania